Ida Lindtveit Røse

Ida Lindtveit Røse (født 1992) er en norsk politiker (KrF). Ved stortingsvalget 2025 kom hun inn på utjevningsmandat fra Akershus.
Hun er i dag 1. nestleder og parlamentarisk leder for Kristelig Folkeparti.

 Bakgrunn og virke 
Den 26. mai 2020 ble hun konstituert som statsråd for å overta styret av Barne- og familiedepartementet mens barne- og familieminister Kjell Ingolf Ropstad avviklet foreldrepermisjon, fra 1. juni til og med 21. august 2020.Ida Lindtveit Røse konstituert til statsråd regjeringen.no. Besøkt 3. juni 2020. Hun ble med dette tidenes yngste statsråd i Norge.  

Ved valget 2025 ble Lindtveit Røse valgt inn på Stortinget, og er nå parlamentarisk leder for KrF, samt medlem i Helse- og omsorgskomiteen. 

Før dette var hun fylkesråd for næring, idrett, mangfold og folkehelse i Akershus fylke fra 2021. Fra 2019 til 2021 var hun gruppeleder for KrF på fylkestinget i Viken. Hun har vært seniorrådgiver i First House. Hun satt i kommunestyret og var gruppeleder for KrF i Oppegård kommune fra 2011 til 2019. Røse var leder i Kristelig Folkepartis Ungdom fra 2015 til 2017.

På KrFs landsmøte 2025 ble hun valgt til partiets 1. nestleder. Da hadde hun vært partiets 2. nestleder siden landsmøtet 2023  

 Stortingskomiteer 
2025–2029 medlem av Helse- og omsorgskomiteen
2025–2029 medlem av Den utvidede utenriks- og forsvarskomiteen

 Utdannelse 
Ida Lindtveit Røse har en bachelorgrad i europastudier fra Universitetet i Oslo.

 Familie 
Hun er gift med John Anders Lindtveit Røse. 

 Referanser 

 Eksterne lenker 



Kategori:Statsråder i Regjeringen Solberg
Kategori:KrFUs ledelse
Kategori:KrF-politikere i Akershus
Kategori:Lokalpolitikere i Oppegård
Kategori:Personer tilknyttet First House